Εθνική Οδός 33 (Ελλάδα)

Η Εθνική Οδός 33 (ΕΟ33) είναι εθνική οδός στην Πελοπόννησο. Συνδέει την Πάτρα με το Λεβίδι μέσω Λάμπειας (Δίβρης) και Τριποτάμων, διερχόμενη κυρίως δυτικά και νότια από τον ορεινό όγκο του Ερυμάνθου. Διασχίζει επί το πλείστον μέρη του Νομού Αχαϊας, σε δεύτερο βαθμό του Νομού Αρκαδίας, καθώς και μέρος του ορεινού τμήματος στα βορειοανατολικά του Νομού Ηλείας. Έχει μήκος 142 χιλιόμετρα.

 Το παράδοξο με αυτόν τον οδικό άξονα είναι ότι οι ντόπιοι κάτοικοι της ευρείας αυτής περιοχής, και όχι μόνο, εξακολουθούν να αποκαλούν ακόμη και σήμερα την συγκεκριμένη εθνική οδό ως «111» (δηλ. με την ονομασία της πρώην Ε.Ο. Πατρών-Τριπόλεως). Κατά τη διαδρομή ή κοντά σε αυτή μπορεί κάποιος να επισκεφτεί: Τις εγκαταστάσεις του πρώην Τ.Ε.Ι. Δυτικής Ελλάδας στην Πάτρα. Τις εγκαταστάσεις του Ε.Α.Π., κοντά στον ποταμό Γλαύκο, στα περίχωρα της Πάτρας. Τον Ι.Ν. της Παναγιάς Παλαιοημερολογίτισας στην Οβρυά. Τον βυζαντινό ναό της Παναγίας της Μέτζαινας στην Κάτω Πλατανόβρυση. Την αρχαία πόλη Φαραί. Το ξωκλήσι του Προφήτη Ηλία στο Σταροχώρι με την πανοραμική θέα στην περιοχή. Το Φράγμα Πείρου - Παραπείρου και τη Λίμνη Αστερίου. Τη λιμνοδεξαμενή Ντασκά κοντά στο χωριό Βελιμάχι. Το χωριό Καλέντζι με την πανοραμική θέα στην περιοχή της Τριταίας και της Βουντούχλας. Την αρχαία πόλη Τριταία. Τη Μονή Νοτενών στο Σκιαδοβούνι. To δάσος της Φολόης. Το μνημείο της Μάχης των Στενών του Κατσαρού. Τον κοιμητηριακό βυζαντινό ναό στο Αντρώνι με την ιδιαίτερη εικονογράφηση του Αγίου Χριστοφόρου. Τον βυζαντινό ναό της Αγίας Τριάδας της συνοικίας των Γκρουστάδων στη Λάμπεια, του 12ου-13ου αιώνα. Τα μοναστήρια της Άνω Δίβρης (Ζωοδόχου Πηγής) και Κάτω Δίβρης στη Λάμπεια. Την κοινοτική βρύση Μοριός στη Λάμπεια. Το πέτρινο τοξωτό γεφύρι του Ερυμάνθου στο ύψος των Παραλογγών. Το πέτρινο τοξωτό γεφύρι του Ερυμάνθου στα Τριπόταμα. Την αρχαία πόλη Ψωφίδα. Τα πέτρινα γεφύρια στον Σειραίο ποταμό. Τα εγκαταλελειμμένα χωριά Δεχούνι και Σκούπι. Το ιερό της Ερυκίνης Αφροδίτης στο Αφροδίσιο. Τον παραδοσιακό οικισμό Βεσίνι με την πανοραμική θέα στην περιοχή. Το δάσος της Μπαρμπούς στο χωριό Νάσια. Το πέτρινο τρικάμαρο γεφύρι στον ποταμό Πάο. Το κεφαλοχώρι της Δάφνης (Στρέζοβα) και την παρακείμενη Μονή Ευαγγελίστριας. Την τεχνητή λίμνη του Λάδωνα. Το πέτρινο γεφύρι του Τσερνοτάμπεη στον Λάδωνα κοντά στo Ζευγολατιό. Το κλήμα του Παυσανία στο χωριό Σελλά Παγκρατίου. Το μνημείο της Χελωνοσπηλιάς στη θέση Σπηλιά. Τις πηγές του Αροάνιου ποταμού. Τα πέτρινα γεφύρια στον ποταμό Τράγο. Τον πετρόκτιστο ναό του Αγίου Τρύφωνα στη Βυτίνα. Τη Δασοκομική Σχολή και το Ελληνικό Σχολείο στη Βυτίνα. Τα μοναστήρια της Παναγίας της Βλαχέρνας και της Παναγίας Ελεούσας κοντά στο χωριό Βλαχέρνα. Το Αρκαδικό Μουσείο Τέχνης και Ιστορίας στο Λεβίδι. Το κτίριο της Γεωργικής Σχολής (παλιό γυμνάσιο) στο Λεβίδι. Η Εθνική Οδός 33 διέρχεται, μεταξύ και άλλων, από τις ακόλουθες κατοικημένες περιοχές: Πάτρα Οβρυά Καλλιθέα Δαφνούλα Σταυροδρόμι Αγία Τριάδα Πανόπουλο Λάμπεια Τριπόταμα Πάος Παναγίτσα Βλαχέρνα Λεβίδι Εθνική Οδός 111 (αποσαφήνιση) Εθνική Οδός 111 (Ελλάδα, προπολεμική χρήση) Διαδρομή προς την Αρκαδία από το δρόμο Πατρών-Τρίπολης («111»). arcadia.ceid.upatras.gr. Ανακτήθηκε: 04/09/2016. Κώστας Παπαντωνόπουλος, «Η συγκοινωνία στην ορεινή Ηλεία – η Ζέμπελη». antroni.gr. 28 Δεκεμβρίου 2011. Ανακτήθηκε: 31/01/2019. Τάκης Τσονάκας, «Πάτρα-Δίβρη-Τρίπολη» Αρχειοθετήθηκε 2021-04-16 στο Wayback Machine.. odosarkadias.gr. 29/03/2016. Ανακτήθηκε: 08/09/2016.